Alexander episcopus etc... dilectis filiis etc... magistro et fratribus ordinis, salutem etc... Convenit ut sacer et lucidus vester ordo, sicut religionis altitudine pollet, sic per sedis apostolice gratiam privilegio fulgeat speciali. Attendentes igitur, quod ejusdem ordinis fratres de locis ad loca ipsius ordinis sepius transmutantur, propter quod stabilem et perpetuam in certis et determinatis ejusdem ordinis domibus non faciunt mansionem; considerantes etiam, quod bonos et ydoneos ac approbatos a vobis fratres facitis ad ordines promoveri, vestris supplicationibus inclinati, ut liceat vobis ordinandos fratres ejusdem ordinis quibuscumque malueritis catholicis pontificibus, communionem et gratiam predicte sedis habentibus, presentare, ipsisque pontificibus presentatos a vobis fratres sine qualibet examinatione per eosdem pontifices facienda et absque omni promissione vel obligatione ipsorum ordinandorum fratrum ad ordines promovere, vobis et ordini vestro auctoritate presentium indulgemus. Nulli ergo etc.... concessionis. Datum Viterbii, XII kalendas octobris – anno tertio.